CELEX: 52019PC0023
Language: lv
Date: 2019-01-31
Title: Priekšlikums PADOMES LĒMUMS, kas attiecas uz Lielbritānijas un Ziemeļīrijas Apvienotās Karalistes paziņojumu par to, ka tā vairs nevēlas piedalīties atsevišķos Šengenas acquis noteikumos, kuri noteikti Padomes 2004. gada 19. februāra Regulā (EK) Nr. 377/2004 par sadarbības koordinatoru tīkla izveidi imigrācijas jomā

EIROPAS KOMISIJA
            Briselē, 31.1.2019
            COM(2019) 23 final
            2019/0011(NLE)
            Priekšlikums
            PADOMES LĒMUMS,
            kas attiecas uz Lielbritānijas un Ziemeļīrijas Apvienotās Karalistes paziņojumu par to, ka tā vairs nevēlas piedalīties atsevišķos Šengenas FMT:Italicacquis noteikumos, kuri noteikti Padomes 2004. gada 19. februāra Regulā (EK) Nr. 377/2004 par sadarbības koordinatoru tīkla izveidi imigrācijas jomā
            
               
         
         
            
               PASKAIDROJUMA RAKSTS
            
            
               1.PRIEKŠLIKUMA KONTEKSTS
            
            
               •Priekšlikuma pamatojums un mērķi
            
            
               
                  Saskaņā ar 5. pantu Protokolā par Šengenas acquis iekļaušanu Eiropas Savienības sistēmā, kas pievienots Līgumam par Eiropas Savienību un Eiropas Kopienas dibināšanas līgumam, un 8. panta 2. punktu Padomes 2000. gada 29. maija Lēmumā 2000/365/EK par Lielbritānijas un Ziemeļīrijas Apvienotās Karalistes lūgumu piedalīties dažu Šengenas acquis noteikumu īstenošanā
                     1
                   Apvienotā Karaliste piedalās Padomes 2004. gada 19. februāra Regulā (EK) Nr. 377/2004 par sadarbības koordinatoru tīkla izveidi imigrācijas jomā, kas grozīta ar 2011. gada 5. aprīļa Eiropas Parlamenta un Padomes Regulu (ES) Nr. 493/2011.
               
               
                  Komisija 2018. gada 16. maijā ierosināja vēlreiz grozīt Regulu Nr. 377/2004, to pārstrādājot
                     2
                  . Šo priekšlikumu visu vajadzīgo valodu redakcijā 2018. gada 2. jūlijā saņēma Padome.
               
               
                  Saskaņā ar 5. panta 2. punktu 19. protokolā par Šengenas acquis iekļaušanu Eiropas Savienības sistēmā, kas pievienots Līgumam par Eiropas Savienību un Līgumam par Eiropas Savienības darbību, 2018. gada 1. oktobrī Apvienotā Karaliste paziņoja Padomes priekšsēdētājam, ka tā nevēlas piedalīties 2018. gada 16. maija pārstrādātās redakcijas priekšlikumā. Tādēļ Apvienotā Karaliste vairs nepiedalās šā priekšlikuma pieņemšanā. 
               
               
                  Tā kā imigrācijas sadarbības koordinatoru tīkls ir tīkls, nav iespējams, ka dalībvalsts tajā piedalās, ja šai dalībvalstij nepiemēro grozītos tīkla izveides tiesību aktus, tādēļ no iepriekš minētā paziņojuma izrietēs arī tas, ka no dienas, kad stāsies spēkā minētais tīkla tiesību akta pārstrādātās redakcijas priekšlikums, Apvienotā Karaliste vairs nepiedalīsies imigrācijas sadarbības koordinatoru tīklā.
               
               
                  Saskaņā ar 5. panta 3. punktu 19. protokolā par Šengenas acquis Padome nosaka, kādā mērā un ar kādiem nosacījumiem Apvienotā Karaliste nepiedalīsies Šengenas acquis noteikumu daļā, kuru ietekmē iepriekš minētais paziņojums. Padome pēc Komisijas priekšlikuma ar kvalificētu vairākumu pieņem lēmumu. 
               
               
                  Padomes lēmumā, ko pieņem saskaņā ar 5. panta 3. punktu 19. protokolā par Šengenas acquis, ņem vērā šādus kritērijus: nepieciešamību saglabāt pēc iespējas plašāku attiecīgās dalībvalsts līdzdalību, nopietni neskarot dažādu Šengenas acquis daļu izmantojamību un reizē respektējot to saderību.
               
               
                  2018. gada 16. maija pārstrādāšanas priekšlikuma mērķis ir nodrošināt labāku koordināciju un optimizēt trešās valstīs izvietoto imigrācijas sadarbības koordinatoru (ieskaitot jaunos Eiropas imigrācijas sadarbības koordinatorus) izmantojumu, lai viņi spētu efektīvāk pildīt ES prioritātes migrācijas jomā.
               
               
                  2018. gada 16. maija pārstrādāšanas priekšlikums izvirza tādus pašus uzdevumus kā Regula (EK) Nr. 377/2004, kas grozīta ar Regulu (ES) Nr. 493/2011, proti, pastiprināt trešās valstīs darbā norīkotu imigrācijas sadarbības koordinatoru sadarbību un koordināciju starp tiem, īpaši nosakot pienākumu izveidot vietējus vai reģionālus imigrācijas sadarbības koordinatoru tīklus, kā arī sekmēt to, lai vietējos sadarbības tīklos regulārai informācijas apmaiņai tiktu izmantots speciāls e-rīks, un izveidot sistēmu, kurā ziņo par imigrācijas sadarbības koordinatoru tīklu darbībām, tomēr neuzdodot veikt specifisku operatīvu sadarbību ar citām sistēmām vai juridiskiem instrumentiem, kas ir daļa no Šengenas acquis.
               
               
                  2018. gada 16. maija pārstrādāšanas priekšlikums un spēkā esošā Regula (EK) Nr. 377/2004, kas grozīta ar Regulu (ES) 493/2011, Šengenas acquis noteikumu kopumā pēc būtības ir autonoms pasākums, kura darbības joma neskar tādu citu juridisko instrumentu darbības jomu, kuri ir daļa no Šengenas acquis. 
               
               
                  Tādēļ šajā gadījumā, kas ir liels izņēmums, var uzskatīt, ka, lai gan Apvienotā Karaliste izbeidz līdzdalību Regulā (EK) Nr. 377/2004, kas grozīta ar Regulu (ES) Nr. 493/2011, tā turpina līdzšinējo līdzdalību pārējā Šengenas acquis un palīdz saglabāt pēc iespējas plašāku Apvienotās Karalistes līdzdalību šajā acquis, nopietni neskarot Šengenas acquis izmantojamību un reizē respektējot to saderību.
               
            
            
               •Atbilstība pārējiem Savienības politikas virzieniem
            
            
               
                  Neattiecas. 
               
            
            
               2.JURIDISKAIS PAMATS, SUBSIDIARITĀTE UN PROPORCIONALITĀTE
            
            
               •Juridiskais pamats
            
            
               
                  Šā priekšlikuma pamatā ir 5. panta 3. punkts 19. protokolā par Šengenas acquis, kas iekļauts Eiropas Savienības sistēmā.
               
            
            
               •Subsidiaritāte (neekskluzīvas kompetences gadījumā) 
            
         
         
            
               
                  Neattiecas. 
               
               
                  •
                        Proporcionalitāte
               
               
                  Neattiecas.
               
            
            
               •Juridiskā instrumenta izvēle
            
            
               
                  19. protokolā par Šengenas acquis, kas iekļauts Eiropas Savienības sistēmā, noteiktas procedūras, kuras reglamentē Apvienotās Karalistes līdzdalību pasākumos, kas pilnveido Šengenas acquis.
               
               
                  3.
                        EX POST NOVĒRTĒJUMU, APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTI
               
            
            
               Šā priekšlikuma būtības un darbības jomas dēļ ex post novērtējums, apspriešanās ar ieinteresētajām personām un ietekmes novērtējums nav vajadzīgi. 
                     
            
            
               4.IETEKME UZ BUDŽETU
            
            
               Priekšlikums neietekmē budžetu.
            
            
               2019/0011 (NLE)
            
            
               Priekšlikums
            
            
               PADOMES LĒMUMS,
            
            
               kas attiecas uz Lielbritānijas un Ziemeļīrijas Apvienotās Karalistes paziņojumu par to, ka tā vairs nevēlas piedalīties atsevišķos Šengenas acquis noteikumos, kuri noteikti Padomes 2004. gada 19. februāra Regulā (EK) Nr. 377/2004 par sadarbības koordinatoru tīkla izveidi imigrācijas jomā
               
            
               EIROPAS SAVIENĪBAS PADOME,
            
            
               ņemot vērā Līgumu par Eiropas Savienību, 
            
            
               ņemot vērā Līgumu par Eiropas Savienības darbību, 
            
            
               ņemot vērā Eiropas Komisijas priekšlikumu,
            
            
               ņemot vērā Līgumam par Eiropas Savienību un Līgumam par Eiropas Savienības darbību pievienoto 19. protokolu par Šengenas acquis, kas iekļauts Eiropas Savienības sistēmā, un jo īpaši tā 5. panta 3. punktu,
            
            
               ņemot vērā paziņojumu, kuru saskaņā ar 5. panta 2. punktu 19. protokolā par Šengenas acquis, kas iekļauts Eiropas Savienības sistēmā, Lielbritānijas un Ziemeļīrijas Apvienotās Karalistes valdība 2018. gada 1. oktobrī sniedza Padomes priekšsēdētājam par to, ka tā vairs nevēlas piedalīties regulas priekšlikumā par sadarbības koordinatoru tīkla izveidi imigrācijas jomā, 
                  3
               
            
            
               tā kā:
            
         
         
            
               (1)Apvienotā Karaliste piedalījās Padomes Regulā (EK) Nr. 377/2004
                  4
               , kas grozīta ar Eiropas Parlamenta un Padomes 2011. gada 5. aprīļa Regulu (ES) Nr. 493/2011
                  5
               .
            
            
               (2)Noteiktajā triju mēnešu termiņā, 2018. gada 1. oktobrī, Apvienotā Karaliste paziņoja Padomes priekšsēdētājam, ka nevēlas piedalīties pārstrādātās Regulas par imigrācijas sadarbības koordinatoru tīkla izveidi pieņemšanā, kuru Komisija bija ierosinājusi 2018. gada 16. maijā un kuru Padome visās vajadzīgo valodu redakcijās bija saņēmusi 2018. gada 2. jūlijā.
            
            
               (3)Regulas (EK) Nr. 377/2004 mērķis ir pastiprināt trešās valstīs darbā norīkotu imigrācijas sadarbības koordinatoru sadarbību, īpaši nosakot pienākumu izveidot vietējus vai reģionālus imigrācijas sadarbības koordinatoru sadarbības tīklus, kā arī sekmēt to, lai vietējos sadarbības tīklos regulārai informācijas apmaiņai tiktu izmantots speciāls e-rīks, un izveidot sistēmu, kurā pusgada ziņojumos prezidentvalsts ziņo par imigrācijas sadarbības koordinatoru tīklu darbībām, kam nav vajadzīgas operatīvas sistēmas izmantošana vai tieša sadarbība ar citu juridisko instrumentu noteikumiem, kas ir daļa no Šengenas acquis.
            
            
               (4)Lai gan regulas par imigrācijas sadarbības koordinatoru tīkla izveidi 2018. gada 16. maija pārstrādāšanas priekšlikuma mērķis ir labāka koordinācija un optimizēts trešās valstīs izvietoto imigrācijas sadarbības koordinatoru, ieskaitot jaunos Eiropas imigrācijas sadarbības koordinatorus, izmantojums, kas viņiem ļautu efektīvāk pildīt ES prioritātes migrācijas jomā, priekšlikums neatkāpjas no spēkā esošās Regulas (EK) Nr. 377/2004, kas grozīta ar Regulu (ES) Nr. 493/2011, būtības tiktāl, ciktāl tas attiecas uz konkrētu mijiedarbību ar citām Šengenas acquis daļām.
            
            
               (5)Tādējādi var uzskatīt, ka priekšlikums pārstrādāt regulu par imigrācijas sadarbības koordinatoru tīkla izveidi, tāpat kā Regula (EK) Nr. 377/2004, kas grozīta ar Regulu (ES) Nr. 493/2011, Šengenas acquis sistēmā ir autonoms pasākums, kura darbība neskar tādu citu juridisko instrumentu darbības jomu, kuri ir daļa no Šengenas acquis.
            
            
               (6)Šajā izņēmuma gadījumā un ņemot vērā, ka Šengenas acquis noteikumu kopumā Regula (EK) Nr. 377/2004, kas grozīta ar Regulu (ES) Nr. 493/2011, ir autonoma, var uzskatīt, ka tad, ja Apvienotā Karaliste šajā regulā vai tās turpmākajos grozījumos vairs nepiedalās, bet turpina piedalīties pārējos Šengenas acquis noteikumos, kuros tā patlaban piedalās atbilstoši Padomes Lēmumam 2000/365/EK
                  6
               , tiktu saglabāta pēc iespējas plašāka Apvienotās Karalistes līdzdalība, nopietni neskarot pārējo Šengenas acquis daļu izmantojamību un reizē respektējot to saderību.
            
            
               (7)Tādēļ saskaņā ar 5. panta 3. punktu 19. protokolā par Šengenas acquis, kas iekļauts Eiropas Savienības sistēmā, būtu jānosaka, ka no ierosinātās pārstrādātās Regulas (EK) Nr. 377/2004 spēkā stāšanās dienas Lēmuma 2000/365/EK 8. panta 2. punktu beidz piemērot Lielbritānijas un Ziemeļīrijas Apvienotajai Karalistei attiecībā uz Regulu (EK) Nr. 377/2004, kas grozīta ar Regulu (ES) Nr. 493/2011, un attiecībā uz visiem tās turpmākajiem grozījumiem, to skaitā Regulas (EK) Nr. 377/2004 pārstrādāšanas priekšlikumu. 
            
            
               (8)Tādēļ būtu jānosaka, ka no ierosinātās pārstrādātās redakcijas spēkā stāšanās dienas Regulai (EK) Nr. 377/2004 saskaņā ar minētā protokola 5. panta 3. punktu beidz piemērot arī Padomes Lēmuma 2004/926/EK
                  7
                I pielikuma 6. punktu,
            
            
               IR PIEŅĒMUSI ŠO LĒMUMU. 
            
            
               1. pants
            
            
               Lēmumu 2000/365/EK, kā arī Lēmuma 2004/926/EK I pielikuma 6. punktu vairs nepiemēro Lielbritānijas un Ziemeļīrijas Apvienotajai Karalistei attiecībā uz Padomes Regulu (EK) Nr. 377/2004 par imigrācijas sadarbības koordinatoru tīkla izveidi, kas grozīta ar Regulu (ES) Nr. 493/2011, un attiecībā uz visiem turpmākajiem tās grozījumiem no dienas, kad stājas spēkā ierosinātā pārstrādātā Eiropas Parlamenta un Padomes regula par Eiropas imigrācijas sadarbības koordinatoru tīkla izveidi.
            
            
               2. pants
            
            
               Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
            
            
               Briselē,
            
            
               
                     Padomes vārdā —
               
               
                     priekšsēdētājs
               
            
         
         
            
                  
                     (1)
                  
                        OV L 131, 1.6.2000., 43. lpp.
               
               
                  
                     (2)
                  
                        Priekšlikums “Eiropas Parlamenta un Padomes regula par Eiropas imigrācijas sadarbības koordinatoru tīkla izveidi (pārstrādāta redakcija)”*, COM(2018) 303 final.
               
               
                  
                     (3)
                  
                        COM(2018) 303 final.
               
               
                  
                     (4)
                  
                        Padomes Regula (EK) Nr. 377/2004 (2004. gada 19. februāris) par imigrācijas sadarbības koordinatoru tīkla izveidi (OV L 64, 2.3.2004., 1. lpp.).
               
               
                  
                     (5)
                  
                        Eiropas Parlamenta un Padomes Regula (ES) Nr. 493/2011 (2011. gada 5. aprīlis), ar ko groza Padomes Regulu (EK) Nr. 377/2004 (2004. gada 19. februāris) par sadarbības koordinatoru tīkla izveidi imigrācijas jomā (OJ L 141, 27.5.2011., 13. lpp.).
               
               
                  
                     (6)
                  
                        Padomes Lēmums 2000/365/EK (2000. gada 29. maijs) par Lielbritānijas un Ziemeļīrijas Apvienotās Karalistes lūgumu piedalīties dažu Šengenas acquis noteikumu īstenošanā (OV L 131, 1.6.2000., 43. lpp.).
               
               
                  
                     (7)
                  
                        Padomes Lēmums 2004/926/EK (2004. gada 22. decembris) par to, kā Lielbritānijas un Ziemeļīrijas Apvienotā Karaliste piemēro daļu no Šengenas acquis noteikumiem (OV L 395, 31.12.2004., 70. lpp.).